L 3/20 Den Europæiske Unions Tidende 7.1.2010 KOMMISSIONENS AFGØRELSE af 22. december 2009 om bemyndigelse af Spanien til ved beregningen af grundlaget for de egne momsindtægter at fritage visse kategorier af transaktioner (meddelt under nummer K(2009) 10419) (Kun den spanske udgave er autentisk) (2010/6/EU, Euratom) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til traktaten om oprettelse af Det Europæiske Atomenergifællesskab, under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdi- afgiften (), særlig artikel 6, stk. 3, efter høring af Det Rådgivende Udvalg for Egne Indtægter, og ud fra følgende betragtninger: (1) — Ihenhold til artikel 376 i Rådets direktiv 2006/112/EF af 28. november 2006 om det fælles merværdiafgifts- system (?), kan Spanien fortsætte med at fritage visse transaktioner. Disse transaktioner skal tages med i bereg- ningen af grundlaget for momsindtægterne. (2) I medfør af artikel 376 i direktiv 2006/EF kan Spanien fortsætte med at fritage de ydelser leveret af forfattere, der er anført i bilag X, del B, nr. 2. (3) — Spanien har anmodet Kommissionen om tilladelse til at fritage ydelser leveret af forfattere, da det er ude af stand til at foretage en nøjagtig beregning af grundlaget for de egne momsindtægter for transaktioner, der er anført i bilag X, del B, nr. 2, i direktiv 2006/112/EF. En sådan beregning vil kunne medføre en uberettiget administrativ byrde set i forhold til virkningerne af disse transaktioner for Spaniens samlede momsindtægtsgrundlag. Spanien () EFT L 155 af 7.6.1989, s. 9. (?) EUT L 347 af 11.12.2006, s. 1. bør derfor i medfør af artikel 6, stk. 3, første afsnit, i forordning (EØF, Euratom) nr. 1553/89 bemyndiges til at fritage ydelser leveret af forfattere. (4) — Af hensyn til gennemsigtigheden og retssikkerheden bør denne bemyndigelse være tidsbegrænset — VEDTAGET DENNE AFGØRELSE: Artikel 1 Spanien bemyndiges med henblik på beregning af grundlaget for de egne momsindtægter fra den 1. januar 2009 til at fritage følgende kategori af transaktioner, der er anført i bilag X, del B i direktiv 2006/12/EF: — Ydelser leveret af forfattere (nr. 2). Artikel 2 Denne afgørelse gælder fra 1. januar 2009 indtil 31. december 2013. Artikel 3 Denne afgørelse er rettet til Kongeriget Spanien. Udfærdiget i Bruxelles, den 22. december 2009. På Kommissionens vegne Algirdas SEMETA Medlem af Kommissionen